Formula E -sarjan debyyttikaudella kaudella 2014–2015 tallin nimi oli Virgin Racing ja tallin kuljettajina toimivat brittiläinen Sam Bird ja espanjalainen Jaime Alguersuari. Venäjän osakilpailussa ilmenneiden terveysongelmien johdosta Alguersuari menetti FIA:n superlisenssinsä, eikä voinut ottaa osaa kauden päätösviikonloppuun. Hänen paikkansa tallissa otti sveitsiläinen Fabio Leimer. Kauden aikana Bird kilpaili numerolla 2, Alguersuari ja Leimer numerolla 3.